**Rámcová dohoda**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon o verejnom obstarávaní")

ďalej len "Zmluva"

**Článok I. - Zmluvné strany**

**1. Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

 IČO: 00 397 865

 DIČ: 2020845332

 IČ DPH: SK2020845332

 Štatutárny orgán: prof. JUDr. Marek Števček, PhD., rektor UK

 Osoba oprávnená na podpis zmluvy: Ing. Ingrid Kútna Želonková, PhD., kvestorka

 Ďalšie osoby oprávnené konať v súlade s touto zmluvou vo veciach realizácie zmluvy: podľa prílohy č. 2

 **(v ďalšom len "kupujúci")**

**2. Predávajúci:** Sídlo:

Korešpondenčná adresa:

 IČO:

 DIČ:

 IČ DPH:

 Zapísaný v obchodnom registri:

 Bankové spojenie:

 Číslo účtu:

 Zastúpený:

 Osoby oprávnené konať vo veciach:

1. zmluvných:
2. vecných:

 Tel.:

 Fax:

 E-mail:

 **(v ďalšom len "predávajúci")**

**Článok II. - Úvodné ustanovenia**

1. Zmluvné strany uzatvárajú túto zmluvu v súlade s výsledkom verejného obstarávania "**Hygienické a čistiace prostriedky 2021“, Časť 2 Špeciálne prostriedky**.
2. Touto zmluvou sa stanovuje právny režim predaja tovaru uvedeného v predmete zmluvy na základe uzatvorenia jednotlivých čiastkových zmlúv (ďalej len „čiastková zmluva“), ktorou bude pri predaji tovaru v celkovej cene do 3 320,- EUR bez DPH objednávka od kupujúceho. V čiastkovej zmluve (objednávke) bude presne určený tovar, miesto dodania a ostatné podmienky. Čiastkové zmluvy alebo objednávky budú vystavované pribežne podľa aktuálnych potrieb.
3. Čiastkové zmluvy budú uzatvárať jednotlivé fakulty a ďalšie súčasti kupujúceho, pričom za kupujúceho ich bude podpisovať kvestorka a spolu s ňou za jednotlivé fakulty dekani a za samostatne hospodáriace súčasti kupujúceho riaditelia, a to v zmysle prílohy č. 2. Objednávky budú s predávajúcim uzatvárať a podpisovať za jednotlivé fakulty dekani a za samostatne hospodáriace súčasti kupujúceho riaditelia resp. kvestorka a to v zmysle prílohy č. 2 ak nie je dohodnuté inak.
4. Predávajúcim sa pre účely tejto zmluvy považujú všetky subjekty uvedené ako zmluvná strana na strane predávajúceho. Za plnenie povinností vyplývajúcich z tejto zmluvy zodpovedajú všetky tieto subjekty spoločne a nerozdielne. Ako zástupca predávajúceho bude pri všetkých úkonoch vyplývajúcich z tejto zmluvy voči kupujúcemu vystupovať ...................... *(doplní uchádzač)*

**Článok III. - Predmet zmluvy**

1. Predávajúci sa zaväzuje, že bude pre kupujúceho zabezpečovať dodávanie špeciálnych prostriedkov. Špeciálne prostriedky budú dodávané priebežne podľa aktuálnych potrieb kupujúceho, vrátane služieb spojených s dodaním tovar na miesto dodania s vyložením v mieste jeho umiestnenia a zabezpečením likvidácie použitých jednorazových obalov a zároveň kupujúcemu umožní nadobúdať vlastnícke právo k tovaru a kupujúci sa zaväzuje, že za dodávaný tovar predávajúcemu zaplatí zmluvnú cenu. Predmet plnenia zmluvy je bližšie špecifikovaný v prílohe č.1 – Technická špecifikácia predmetu zmluvy, ktorá tvorí neoddeliteľnú súčasť tejto zmluvy.
2. Predpokladaný finančný objem predmetu plnenia zmluvy počas platnosti tejto zmluvy je .................,- Eur bez DPH *(doplní uchádzač).* Kupujúci nie je povinný zakúpiť predpokladané množstvo tovaru tvoriaceho predmet plnenia zmluvy, ani jeho predpokladaný finančný objem. Celkové zakúpené množstvo predmetu plnenia zmluvy bude závisieť od finančných možností a konečných potrieb kupujúceho.

**Článok IV. - Cena tovaru**

1. Cena za predmet plnenia zmluvy je stanovená v zmysle zákona č.18/1996 Z. z. o cenách v znení neskorších predpisov a vyhlášky MF SR Č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Cena je v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladov a primeranom zisku. Zmluvná cena pokrýva všetky ekonomicky oprávnené náklady predávajúceho vynaložené v súvislosti s dodávkou predmetu plnenia zmluvy napr.: doprava spojená s dodaním tovaru na miesto dodania, vyloženie tovaru na konkrétne miesto určené kupujúcim, náklady za tovar, na obstaranie tovaru, clo, obeh, obaly, iné súvisiace platby a primeraný zisk.
3. Zmluvná cena tovaru je uvedená v Prílohe č.1 – Technická špecifikácia predmetu zmluvy, kde sú zrozumiteľne vyznačené jednotkové ceny a tieto ceny sú cenami úplnými a konečnými v súlade s § 3 citovaného zákona o cenách, t.j. nebudú sa zvyšovať o ďalšie náklady.
4. Celková zmluvná cena za predmet plnenia zmluvy bude určená podľa skutočne dodaných množstiev a druhov tovarov.
5. Zmluvná cena za predmet zákazky je cenou konečnou v súlade s § 3 citovaného zákona o cenách, t.j. nebude sa navyšovať o ďalšie náklady.
6. Daň z pridanej hodnoty bude vysporiadaná podľa platných právnych predpisov Európskej únie.

**Článok V. - Podmienky dodania a preberania tovaru**

1. Za predávajúceho je za riadne odovzdanie tovaru, zodpovedná osoba oprávnená konať vo veciach realizácie zmluvy podľa Článku I, pokiaľ nie je v čiastkovej zmluve/objednávke uvedené inak.
2. Tovar za kupujúceho preberá osoba uvedená v čiastkovej zmluve alebo objednávke, ktorú určí oprávnená osoba uvedená v prílohe č. 2 tejto zmluvy.
3. Predávajúci je povinný dodať objednaný tovar lehote najneskôr do 14 dní od zaslania objednávky od kupujúceho (emailom alebo poštou) a v prípade uzatvorenia čiastkovej zmluvy začne lehota dodania plynúť v deň nadobudnutia účinnosti čiastkovej zmluvy. Dlhšia lehota dodania tovaru je prípustná iba po vzájomnej dohode zmluvných strán, ak s ňou súhlasí kupujúci.
4. Predávajúci minimálne 24 hod. pred dodaním tovaru upozorní telefonicky alebo emailom osobu oprávnenú konať vo veciach realizácie zmluvy na strane kupujúceho o čase dodania tovaru.
5. Predávajúci je povinný tovar dodať v lehote stanovenej v jednotlivých čiastkových zmluvách alebo objednávkach.
6. Predávajúci je povinný tovar zabaliť tak, aby počas jeho prepravy a uskladnenia nemohla byť narušená kvalita a vlastnosti samotného tovaru, ako aj jeho obalu.
7. Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo a druh tovaru. V takomto prípade sa bude postupovať akoby tovar ani nebol dodaný.
8. Predmet plnenia zmluvy sa považuje za dodaný po podpísaní dodacieho listu s uvedením druhu, množstva, jednotkovou, konečnou cenou tovaru, dátumom, pečiatkou a podpisom kupujúceho a predávajúceho.
9. Predávajúci sa zaväzuje uchádzač dodávať tovar, ktorý bude zodpovedať slovenským normám a normám EÚ.

**Článok VI. - Miesto dodania a preberania tovaru**

1. Miestom dodania predmetu zákazky sú fakulty a súčasti kupujúceho uvedené v prílohe č. 2, ktorá tvorí neoddeliteľnú súčasť tejto zmluvy.
2. Konkrétne, resp. iné miesto dodania bude spresnené v čiastkovej zmluve alebo v objednávke.

**Článok VII. - Platobné podmienky**

1. Kupujúci sa zaväzuje za dodaný tovar zaplatiť predávajúcemu kúpnu cenu podľa Článku III. na základe faktúry vystavenej predávajúcim po dodaní tovaru podľa článku V. tejto zmluvy. Kupujúci neposkytne predávajúcemu preddavok na zrealizovanie predmetu plnenia zmluvy.
2. Každá faktúra musí mať náležitosti podľa zákona č. 222/2004 Z. z. o dani z pridanej hodnoty, vrátane označenia čísla zmluvy podľa evidencie kupujúceho, prípadne názov projektu a ITMS kód projektu. Neoddeliteľnou súčasťou faktúry bude originál dodacieho listu. Ak predávajúci nie je platiteľom DPH, uvedie celkovú zmluvnú cenu za predmet plnenia zmluvy v eurách a k tomu uvedie, že nie je platiteľom DPH.
3. Lehota splatnosti faktúry je 30 dní odo dňa prevzatia a odsúhlasenia faktúry kupujúcim.
4. Ak predložená faktúra nebude spĺňať náležitosti podľa bodu 7.1 a 7.2 tohto Článku, alebo nebude vystavená v súlade s platnou zmluvou, kupujúci ju vráti v lehote splatnosti predávajúcemu na dopracovanie. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni prevzatia a odsúhlasenia faktúry kupujúcim.

**Článok VIII. - Záruka na tovary**

* 1. Záručné doby pre jednotlivé druhy tovarov tvoriacich predmet zmluvy sú stanovené platnou legislatívou SR na minimálne dva (2) roky.
	2. Predávajúci sa zaväzuje dodať kupujúcemu predmet zmluvy bez vád.
	3. Záručná doba začína plynúť dňom prevzatia predmetu zmluvy, teda dňom podpísania dodacieho listu o odovzdaní a prevzatí predmetu zmluvy.
	4. Zjavné vady predmetu kúpy je kupujúci povinný reklamovať pri preberaní jednotlivých kusov. Kupujúci je oprávnený odmietnuť prevzatie zjavne poškodeného predmetu kúpy. Dôvody odmietnutia musia byť uvedené v zápise o neprevzatí dodaného tovaru.
	5. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.
	6. Kupujúci je povinný reklamovať chyby dodaného tovaru písomne, e-mailom, faxom. Náklady na dopravu súvisiacu s reklamovaným tovarom znáša predávajúci v plnom rozsahu. V prípade zjavných chýb na tovare (druhu, množstva, viditeľného poškodenia a pod), je povinný kupujúci reklamovať tovar ihneď po prevzatí.
	7. Kupujúci môže požadovať výmenu tovaru s vadou za nový tovar bez vád.

**Článok IX. - Zmluvné pokuty a úroky z omeškania**

1. V prípade nedodržania lehoty, dodania tovaru podľa čl. V. si kupujúci môže uplatniť voči predávajúcemu zmluvnú pokutu vo výške 0,05 % z ceny objednaného tovaru za každý deň omeškania.
2. V prípade omeškania platby oproti ustanoveniu čl. VII. si predávajúci môže uplatniť voči kupujúcemu úrok z omeškania v zákonnej výške z neuhradenej fakturovanej čiastky za každý deň omeškania.
3. Zaplatením zmluvnej ponuky nie je dotknutý nárok kupujúceho požadovať od predávajúceho náhradu škody.

**Článok X. - Doba trvania zmluvy a právo odstúpenia od zmluvy**

1. Zmluva je uzavretá na dobu 24 mesiacov odo dňa nadobudnutia účinnosti tejto zmluvy alebo do vyčerpania finančného limitu ............,- Eur bez DPH *(doplní uchádzač)* podľa toho, čo nastane skôr.
2. Táto zmluva môže byť ukončená okrem ustanovenia bod 10.1. tohto článku aj jedným z nasledovných dôvodov:
	1. odstúpením od zmluvy,
	2. stratou oprávnenia predávajúceho k výkonu činnosti, ktoré je potrebné pre dodávanie tovaru,
	3. písomnou dohodou zmluvných strán,
	4. vyhlásenia konkurzu alebo likvidácie na predávajúceho.
3. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
4. Za podstatné porušenie sa na účely tejto zmluvy považuje:
	1. omeškanie predávajúceho s poskytnutím predmetu zmluvy oproti dohodnutému termínu plnenia o viac ako 7 dní bez uvedenia dôvodu, ktorý by omeškanie objektívne ospravedlňoval,
	2. ak cena bude fakturovaná v rozpore s platobnými podmienkami dohodnutými v tejto zmluve,
	3. ak predávajúci poskytne kupujúcemu plnenie vo vážnom rozpore s predmetom zmluvy,
	4. ak je kupujúci v omeškaní so zaplatením faktúry o viac ako 60 kalendárnych dní.
5. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
6. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
7. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
8. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
9. V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.
10. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Článok XI. - Osobitné ustanovenia**

1. Na základe tejto zmluvy nemôže dôjsť k dodávke tovarov. Dodávka je možná až na základe uzatvorenia čiastkovej zmluvy /objednávky do výšky 3320,- eur bez DPH. Keďže zmluva je výsledkom verejnej súťaže, oprávňuje zmluvné strany k uzatváraniu čiastkových zmlúv pre kúpu a predaj tovaru.
2. Predávajúci a Kupujúci sa dohodli, že vlastnícke právo k predmetu zmluvy prechádza na kupujúceho dňom odovzdania a prebratia tovaru v zmysle dodacieho listu. V prípade zistenia vád a nedorobkov pri odovzdávaní tovaru prechádza vlastnícke právo k tovaru na kupujúceho až dňom ich odstránenia.

**Článok XII. - Spôsob uzatvárania čiastkových zmlúv**

1. Kupujúci zašle predávajúcemu návrh čiastkovej zmluvy poštou, faxom alebo e-mailom na adresu uvedenú v čl. I.
2. V návrhu čiastkovej zmluvy musia zmluvné strany uviesť:

 a) kupujúci:

 - citáciu tejto zmluvy,

 - špecifikáciu predmetu čiastkovej zmluvy (druh, množstvo tovaru, lehota dodania),

 b) predávajúci:

 - cenu bez DPH, DPH a cenu s DPH,

 c) obe zmluvné strany:

 - ďalšie potrebné spresňujúce ustanovenia v súlade so zmluvou.

1. Predávajúci predloží doplnený a podpísaný návrh čiastkovej zmluvy v dvoch rovnopisoch na podpis kupujúcemu, pokiaľ nie je v čiastkovej zmluve uvedené inak.

**Článok XIII. - Záverečné ustanovenia**

1. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platnými sa stanú dňom podpisu obidvoma zmluvnými stranami a účinnými dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí s ich zverejnením v celom rozsahu v Centrálnom registri zmlúv. Ústne vedľajšie dohody k rámcovej dohode neexistujú.
2. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
3. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Predávajúci berie na vedomie, že táto zmluva bude v celom rozsahu zverejnená v Centrálnom registri zmlúv. Je vyhotovená v 4 rovnopisoch, z ktorých kupujúci dostane 2 rovnopisy a predávajúci dostane po 2 rovnopisy.
4. Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Príloha č. 1: Technická špecifikácia predmetu zmluvy

Príloha č. 2: Zoznam kontaktných osôb

Za predávajúceho Za kupujúceho

V .................. dňa V Bratislave dňa

  Ing. Ingrid Kútna Želonková, PhD.

 kvestorka